സര്ക്കാരിന് രാഷ്ട്രീയ അജണ്ട മന്ത്രി വി എന് വാസവന് ചെയ്തത് ശരിയായില്ലെന്നും കെ സുധാകരന് കാസര്കോട്: മതേതരത്വം വെല്ലുവിളി നേരിടുമ്ബോള് നോക്കി നില്ക്കുകയല്ല സര്ക്കാര് ചെയ്യേണ്ടതെന്ന് കെപിസിസി അധ്യക്ഷന് കെ സുധാകരന്. സര്ക്കാരിന് രാഷ്ട്രീയ അജണ്ടയുണ്ട്. മന്ത്രി വി എന് വാസവന് ഒരു വിഭാഗത്തെ മാത്രം കണ്ടത് ശരിയായില്ലെന്നും കെ സുധാകരന് അഭിപ്രായപ്പെട്ടു. പാലാ ബിഷപ്പിനെ മന്ത്രി പോയി നേരില്ക്കണ്ടതിന്റെ പശ്ചാത്തലത്തിലാണ് സുധാകരന്റെ വിമര്ശനം. കാര്യങ്ങളുടെ ഉത്തരവാദിത്തം മുഖ്യമന്ത്രി ഏറ്റെടുക്കുന്നില്ലെങ്കില് കരുത്തുള്ള രാഷ്ട്രീയ പ്രസ്ഥാനം കേരളത്തിലുണ്ട്. സര്വ്വകക്ഷി യോഗം വിളിക്കേണ്ടെന്ന സിപിഐ സംസ്ഥാന പ്രസിഡന്റ് കാനം രാജേന്ദ്രന്റെ അഭിപ്രായം ലജ്ജാകരമാണ്. കാനം രാജേന്ദ്രന് അങ്ങനെ പറഞ്ഞതില് അത്ഭുതമില്ല. മതസൗഹാര്ദ്ദം കേരളത്തില് തകരുകയാണ്. കൈവിട്ട് പോയ ശേഷം നടപടികള് സ്വീകരിച്ചിട്ട് കാര്യമില്ല. മറ്റേത് സര്ക്കാര് ആണെങ്കിലും സര്വകക്ഷി യോഗം വിളിക്കുമായിരുന്നു. എന്നാല്, മുഖ്യമന്ത്രി നിശബ്ദത പാലിക്കുകയാണ് ചെയ്യുന്നതെന്നും കെ സുധാകന് കുറ്റപ്പെടുത്തി. ജയിലില് കൊടി സുനിക്ക് സുഖസൗകര്യങ്ങള് ഏര്പ്പെടുത്താന് സര്ക്കാര് ഒത്താശ ചെയ്യുകയാണെന്ന് നേരത്തെ കെ സുധാകരന് ആരോപിച്ചു. ഏത് ജയിലില് പോയാലും അവിടുത്തെ സൂപ്രണ്ട് കൊടി സുനിയാണ്. ജയിലില് കയറിയ കാലം മുതല് എല്ലാ സുഖസൗകര്യം അനുഭവിച്ചാണ് കൊടി സുനിയുടെ ജീവിതം. സര്ക്കാരിന്റെ ഒത്താശയോടെയാണ് ഇതൊക്കെ നടക്കുന്നത്. ഇത്തിരി ലജ്ജ ബാക്കിയുണ്ടെങ്കില് ഇക്കാര്യത്തില് പ്രതികരിക്കാന് എങ്കിലും മുഖ്യമന്ത്രി തയ്യാറാകണം. ഇക്കാര്യത്തില് ജനരോഷം ഉയരണമെന്നും സുധാകരന് പറഞ്ഞു. . കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona